ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009752 

ขอให้แก้ไขปัญหาเหตุเดือดร้อนจากกลุ่มบุคคลเร่ร่อน บริเวณ ด้านหลังป้ายหยุดรถประจำทาง สี่แยกมไหสวรรย์ แขวงดาวคะนอง เขตธนบุรี กรุงเทพมหานคร จุดสังเกตอยู่ด้านหลังป้อมตำรวจของสถานีตำรวจมไหสวรรค์ และห่างจากป้อมตำรวจฯ ประมาณ 200 เมตร และอยู่ใกล้กับเต็นท์รถมือ 2 และหุ่นคิงคองตัวใหญ่สีเขียว อีกทั้งบริเวณดังกล่าวจะมีสวนหย่อมเล็กๆ โดยผู้ร้องแจ้งว่าจะมีบุคคลเร่ร่อน (คนไร้บ้าน) ทั้งคนไทยและคนต่างชาติ (คนนิโกร) เวียนกันไป-มา รวมประมาณ 10 คน มาพักอาศัยและหลับนอนอยู่บริเวณดังกล่าว โดยจะพักอาศัยอยู่ตลอดเวลา 24 ชั่วโมง ซึ่งในช่วงกลางวัน บุคคลเร่ร่อน (คนไร้บ้าน) จะออกไปเก็บของเก่า และในช่วงเย็นเวลาประมาณ 17.00 น. เป็นต้นไป จะกลับเข้ามาและรวมตัวกันนั่งดื่มสุรา (เหล้าขาว) อีกทั้งจะมีการนำฟืนมาก่อไฟ เพื่อหุงข้าวกินและประกอบอาหาร และบางครั้งบุคคลเร่ร่อน มักจะมาขอเงินกับประชาชนที่มารอรถโดยสารประจำทาง ทำให้ผู้ที่มารอรถเกิดความหวาดกลัว สร้างความเดือดร้อนให้กับประชาชนเป็นอย่างมาก เนื่องจากต้องมาขึ้นรถเป็นประจำทุกวัน ทั้งนี้ผู้ร้องแจ้งว่า บุคคลเร่ร่อนเคยดื่มเหล้าและก่อเหตุทะเลาะวิวาทกันจนทำให้เสียชีวิต อีกทั้งผู้ร้องแจ้งว่า กลุ่มบุคคลเร่ร่อน มีชาวต่างชาติด้วยเลยยิ่งทำให้เกิดความกลัวมากขึ้น และเกรงว่าจะไม่ได้รับความปลอดภัยในการสัญจรบริเวณพื้นที่ดังกล่าวฯ พบเห็นมาเป็นระยะเวลาประมาณ 1 ปี จึงประสงค์ให้หน่วยงานที่เกี่ยวข้องแก้ไขปัญหาฯ ดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata